
NICOLAE ROBU  

                                                       
      REFERAT

privind aprobarea organizării şi funcţionării reţelei unitatilor de invatamant

preuniversitar de stat si privat din  Municipiului Timişoara,
pentru anul şcolar 2014-2015
Legea educatiei nationale  nr. 1 / 2011, actualizata, prevede la art.19,alin (4):
’’Pentru asigurarea accesului egal la educaţie şi formare profesională, autorităţile administraţiei publice locale, în baza avizului conform al inspectoratelor şcolare, aprobă organizarea, funcţionarea şi, după caz, dizolvarea unor structuri de învăţământ, fără personalitate juridică - ca părţi ale unei unităţi de învăţământ cu personalitate juridică - şi subordonate aceluiaşi ordonator principal de credite, în condiţiile legii.’’
Totodata la art. 61 la alin. (1) si alin.(2) se prevede:’’ (1) Reţeaua şcolară este formată din totalitatea unităţilor de învăţământ acreditate, respectiv autorizate provizoriu.

(2) Reţeaua şcolară a unităţilor de învăţământ de stat şi particular preuniversitar se organizează de către autorităţile administraţiei publice locale, cu avizul conform al inspectoratelor şcolare. Pentru învăţământul special liceal şi special postliceal, reţeaua şcolară se organizează de către consiliul judeţean, respectiv de către consiliile locale ale sectoarelor municipiului Bucureşti, cu consultarea partenerilor sociali şi cu avizul conform al Ministerului Educaţiei, Cercetării, Tineretului şi Sportului’’.

Organizarea reţelei școlare prin arondarea unor instituţii de învăţământ, are ca scop crearea unui sistem de învăţământ organizat, administrat și finanţat corespunzător, în vederea asigurării calităţii procesului instructiv-educativ, accesului liber și egal al tuturor copiilor la actul educaţional și adecvarea ofertei educaţionale la nevoile beneficiarilor direcţi și indirecţi. 
Arondarea instituţiilor de învăţământ nu trebuie să producă dezechilibre și distorsiuni în organizarea, conducerea și susţinerea unităţilor de învăţământ, ci dimpotrivă, crearea unor instituţii puternice, cu un număr mai mare de elevi și preșcolari, care să  asigure o susţinere financiară proprie și pe termen lung.
Având în vedere prevederile art. 19 alin (4) şi art. 61 alin (2) din Legea nr.1/2011, prin care autorităţile administraţiei publice locale aprobă organizarea, funcţionarea şi, după caz, dizolvarea unor structuri de învăţământ, în baza avizului conform al inspectoratelor şcolare, Consiliul Local al Municipiului Timisoara a inaintat Inspectoratului Şcolar Judeţean Timiş,  prin adresa cu nr. SC 2013-033637/02.12.2013, proiectul privind organizarea retelei unitatilor de invatamant preuniversitar de stat si privat pentru anul scolar 2014-2015. 
Inspectoratul Şcolar Judeţean Timiş a transmis Avizul Conform privind organizarea retelei unitatilor de invatamant preuniversitar de stat si privat pentru anul scolar 2014-2015, cu numarul 11019/13.12.2013, modificat prin Avizul Conform cu numarul 11645/16.12.2013, inregistrat cu nr. SC 2013-036637/16.12.2013. 
Avand in vedere cele mentionate, propunem:

-emiterea unui Hotărâri de Consiliu Local prin care să se aprobe reteaua unitatilor de invatamant preuniversitar de stat si privat din Municipiul Timisoara, pentru anul scolar 2014-2015, aşa cum este prevăzută în Anexa nr.1, Anexa nr.2 si Anexa nr.3, care vor face parte integranta din proiectul de hotarare de consiliu.

